Ostamme kaikkia puutavaralajeja – kysy lisää metsäasiakasvastaavaltamme | UPM Metsä
Jalostamme kaikkia puutavaralajeja ja tehtaamme tarvitsevat raaka-ainetta tasaisesti joka päivä - huolto- ja lomaseisokkeja lukuun ottamatta. Eri alueilla puun kysynnän painopiste voi vaihdella ajankohdasta ja tehtaiden tarpeista riippuen. Parhaan kuvan alueellisista ostotarpeistamme saat ottamalla yhteyttä paikalliseen metsäasiakasvastaavaamme.
Klikkaa tästä, niin näet kuvan suurempana
Hankimme vuosittain noin 18 miljoonaa m3 puuta tehtaidemme käyttöön, mistä suomalaiset tehtaamme valmistavat vaneria, sahatavaraa, paperia, sellua ja bioenergiaa. Käytämme siis kaikkia puutavaralajeja ja hyödynnämme hankkimamme puun monipuolisesti ja tehokkaasti. Mieluisinta tehtaillemme on tehtaan lähistöltä hankittu tuore, hyvälaatuinen puu.
Järeä kuusitukki on haluttua raaka-ainetta vaneritehtaillemme Jyväskylässä ja Ristiinassa sekä Kalson viilutehtaalle. Tehtailla valmistettua WISA-havuvaneria käytetään rakentamisessa muun muassa betonointilevynä. Eri tavoin pinnoitettua havuvaneria löytyy myös esimerkiksi rekkojen lattioista tai seinärakenteista. Kalson viilutehtaan valmistamaa kuusiviilua käyttävät sekä suomalaiset että ulkolaiset parkettien valmistajat laadukkaissa parkettirakenteissa.
Metsästä korjattava energiapuuta: oksia ja latvuksia, kantoja ja pienpuurankaa toimitamme pääasiallisesti UPM:n voimalaitoksille Jämsänkoskella, Kaipolassa ja Valkeakoskella. Energiapuuta hankimme pääasiallisesti tuoreiden ja rehevien kankaiden kuusivaltaisilta uudistushakkuualueilta läheltä voimalaitoksia.
Uusia tuotteita ja tehokasta kierrätystä
Haluamme yhtiönä luoda arvoa tarttumalla biotalouden tarjoamiin rajattomiin mahdollisuuksiin. Haluamme olla biometsätalouden edelläkävijä ja hyödyntää puun monipuoliset ominaisuudet, ja tutkimme pitkäjänteisesti uusien tuotteiden kehittämismahdollisuuksia. Biokemikaalit on yksi tuotealue, johon panostamme keskittyen neljään eri tuoteryhmään: kemialliset rakenneaineaineet, ligniinituotteet, biofibrillit ja biolääketieteen tuotteet. Yksi esimerkki biolääketieteen tuotteista on GrowDexTM, joka on uusi puupohjainen selluloosananofibrilleihin perustuva hydrogeeli 3D -solukasvatukseen ja muihin biolääketieteen sovelluksiin.
Tuotteitamme käyttävät vaativat kansainväliset asiakkaat, jotka edellyttävät, että tuotteen raaka-aine on hankittu kestävästi hoidetuista metsistä. Metsäsertifiointi, FSC® tai PEFCTM ovat niin tuotteitamme ostaville asiakkaille kuin meille itselle osoitus kestävästä metsänhoidosta. Siksi suosimme puunhankinnassamme aina sertifioituja kohteita. Asiakkaanamme sinulla on mahdollisuus liittyä hallinnoimiimme ryhmäsertifikaatteihin, kuten FSC C 109750.
Tarkempia tietoja oman alueesi puukauppatilanteesta saat metsäasiakasvastaavaltamme.
Järeää ja tasalaatuista - Metsän henki 1/2015
Kaukaan tehdasintegraatti - Metsän henki 3/2014
Lähipuuta tehtaalle - Metsän henki 2/2014
Vanerista ja viiluista
FSC-sertifioidulla vanerilla hyvät markkinat Hollannissa - Metsän henki 2/2014
Vaneri taipuu moneen tarpeeseen - Metsän henki 3/2014
Kestävällä pohjalla - Metsän henki 1/2015
Muista tuotteista
UPM ProFi ja UPM ForMi (Metsän henki 1/2014)
Kestävä metsätalous tarrojen taustalla - Metsän henki 2/2014
Mäntyöljystä puhtaampaa ilmaa - Metsän henki 4/2014
Sahatavaraa Kiinaan - Metsän henki 2/2015